હકીકતમાં ગત બુધવારે તો એવી અફવા ફેલાઈ હતી કે સરકારે આરબીઆઈ ઍક્ટની કલમ 7 હેઠળ રિઝર્વ બૅન્ક સાથે વિધિવત કન્સલ્ટેશનની માગણી કર્યા બાદ પટેલનો રાજીનામું ધરી દેવાનો ઈરાદો છે. દરમિયાન ઉચ્ચ સૂત્રોના જણાવવા મુજબ પટેલની અનુપસ્થિતિને કારણે આવતા સપ્તાહે નિર્ધારિત આર્થિક બાબતો પરની સંસદીય સ્થાયી સમિતિની બેઠક મુલતવી રાખવામાં આવી છે. આના કારણે બૅનિંગ અૉફ અનરેમ્યુલેટેડ ડિપૉઝિટ સ્કિમ્સ બિલ 2018 પરના તેના રિપોર્ટને અંતિમ સ્વરૂપ આપવામાં સમિતિને વિલંબ થઈ શકે છે.